CELEX: 31975R0859
Language: el
Date: 1975-04-02 00:00:00
Title: Κανονισμός (ΕΟΚ) αριθ. 859/75 τής Επιτροπής τής 2ας Απριλίου 1975 περί τροποποιήσεως τού κανονισμού (ΕΟΚ) αριθ. 1107/68 «περί τών λεπτομερειών εφαρμογής τών παρεμβάσεων στήν αγορά τών τυρών Grana Padano καί Parmigiano Reggiano»

Avis juridique important

|

31975R0859

Κανονισμός (ΕΟΚ) αριθ. 859/75 τής Επιτροπής τής 2ας Απριλίου 1975 περί τροποποιήσεως τού κανονισμού (ΕΟΚ) αριθ. 1107/68 «περί τών λεπτομερειών εφαρμογής τών παρεμβάσεων στήν αγορά τών τυρών Grana Padano καί Parmigiano Reggiano»  

Επίσημη Εφημερίδα αριθ. L 083 της 03/04/1975 σ. 0011 - 0011 Φινλανδική ειδική έκδοση: Κεφάλαιο 3 τόμος 6 σ. 0067  Ελληνική ειδική έκδοση: Κεφάλαιο 03 τόμος 12 σ. 0044  Σουηδική ειδική έκδοση: Κεφάλαιο 3 τόμος 6 σ. 0067  Ισπανική ειδική έκδοση: Κεφάλαιο 03 τόμος 8 σ. 0112  Πορτογαλική ειδική έκδοση : Κεφάλαιο 03 τόμος 8 σ. 0112 

ΚΑΝΟΝΙΣΜΟΣ (ΕΟΚ) αριθ. 859/75 ΤΗΣ ΕΠΙΤΡΟΠΗΣ της 2ας Απριλίου 1975 περί τροποποιήσεως του κανονισμού (ΕΟΚ) αριθ. 1107/68 "περί των λεπτομερειών εφαρμογής των παρεμβάσεων στην αγορά των τυρών Grana Padano και Parmigiano Reggiano"Η ΕΠΙΤΡΟΠΗ  ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 740/75(2), και ίδίως το άρθρο 8  παράγραφος 5,  Εκτιμώντας:  ότι ο κανονισμός (ΕΟΚ) αριθ. 1107/68 της Επιτροπής, της 27ης Ιουλίου 1968 περί των λεπτομερειών εφαρμογής των παρεμβάσεων στην αγορά των τύρων Grana Padano και Parmigiano Reggiano(3), όπως τροποποιήθηκε τελευταία από τον κανονισμό (ΕΟΚ) αριθ. 699/75(4)  έχει καθορίσει στο άρθρο 17 παράγραφος 1 το ποσό των ενισχύσεων που χορηγούνται για την ιδιωτική αποθεματοποίηση των τυρών Grana Padano και Parmigiano Reggiano- ότι λαμβάνοντας υπόψη την αύξηση των τιμών παρεμβάσεως των τυρών αυτών από την 3η Μαρτίου  1975 και την εξέλιξη της αγοράς, πρέπει να τροποποιηθεί το εν λόγω ποσό για τις ποσότητες τυρών που αποτελούν αντικείμενο συμβάσεων αποθεματοποιήσεως που συνήφθησαν μετά τη θέση σε εφαρμογή των νέων τιμών παρεμβάσεως- ότι, εξ άλλου, ορισμένες διατάξεις του κανονισμού (ΕΟΚ) αριθ. 1107/68 σχετικά με τους τρόπους ελέγχου πρέπει να προσαρμοσθούν με το ισχύον κείμενο του κανονισμού (ΕΟΚ) αριθ. 971/68 του Συμβουλίου της 15ης Ιουλίου 1968 περί καθορισμού των γενικών κανόνων  που διέπουν τα μέτρα παρεμβάσεως στην αγορά των τυρών Grana Padano και Parmigiano Reggiano(5), όπως τροποποιήθηκε τελευταία από τον κανονισμό (ΕΟΚ) αριθ. 473/75(6)- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Η παράγραφος 1 του άρθρου 3 του κανονισμού (ΕΟΚ) αριθ. 1107/1968 αντικαθίσταται από την ακόλουθη παράγραφο:  "1. Η σύμβαση αγοράς καταρτίζεται με τον όρο ότι κατά το δεύτερο ποιοτικό έλεγχο που πραγματοποιείται σε χρονικό διάστημα μεταξύ δύο μηνών τουλάχιστον και τεσσάρων μηνών το πολύ από την αποθεματοποίηση, ο τυρός Grana Padano που αναφέρεται στο άρθρο 1  παράγραφος 2 υπό β) του κανονισμού (ΕΟΚ) αριθ. 971/68 και ο τυρός Parmigiano Reggiano ανταποκρίνονται στις ποιοτικές απαιτήσεις "scelto 0/1"."  Άρθρο 2  Στο άρθρο 17 παράγραφος 1 του κανονισμού (ΕΟΚ) αριθ. 1107/68, το ποσό των 3,23 λογιστικών μονάδων αντικαθίσταται από το ποσό των 3,54 λογιστικών μονάδων.   Άρθρο 3  Ο παρών κανονισμός αρχίζει να ισχύει την 3η Μαρτίου 1975.  Οι διατάξεις του άρθρου 2, εν τούτοις, δεν θίγουν τις συμβάσεις αποθεματοποιήσεως που συνήφθησαν πριν από την ημερομηνία αυτή.  Ο παρών κανονισμός είναι δεσμευτικός ως προς όλα τα μέrη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 2 Απριλίου 1975.  Για την Επιτροπή P. J. LARDINOIS Μέλος της Επιτροπής  (1) ΕΕ αριθ. Ν 148 της 28.6.1968, σ. 13.  (2) ΕΕ αριθ. Ν 74 της 22.3.1975, σ. 1.  (3) ΕΕ αριθ. Ν 184 της 29.7.1968, σ. 29.  (4) ΕΕ αριθ. Ν 69 της 18.3.1975, σ. 10.  (5) ΕΕ αριθ. Ν 166 της 17.7.1968, σ. 8.  (6) ΕΕ αριθ. Ν 52 της 28.2.1975, σ. 23.